《泊接泥渡》
宋代·董嗣杲

笑泊虚寒古渡沙，沉晖远衬楚山霞。
江乡酒薄难支日，客路诗多转忆家。
金弹耀林悬橘柚，翠绡萦浦泛蒹葭。
船窗掩定身如石，篱落何人有菊花。

作者简介：董嗣杲，字明德，号静传，杭州（今属浙江）人。理宗景定中榷茶九江富池。度宗咸淳末知武康县。宋亡，入山为道士，字无益。嗣杲工诗，吐爵新颖。